** Mesto Nová Dubnica**

Mestský úrad, Trenčianska 45/41, 018 51 Nová Dubnica

Číslo: OSO/2023 Nová Dubnica, 28.09.2023

**Uznesenie Mestského zastupiteľstva v Novej Dubnici**

**zo dňa 27. septembra 2023**

**16.**  **Prenájom Domu smútku v Novej Dubnici - súp. č. 622 a Domu smútku v  m. č. Kolačín – súp. č. 623**

**U z n e s e n i e č. 81**

Mestské zastupiteľstvo na základe prerokovaného materiálu

### A/ s c h v a ľ u j e

nasledovný majetok mesta Nová Dubnica ako **dočasne prebytočný majetok**  :

1. **stavbu** **Dom smútku, súp. č. 622, na ulici Krátkej,** nachádzajúcu sa na pozemku parc. KN-C č. 2196 - zastavaná plocha a nádvorie o výmere 308 m², stavba a pozemok vedené OU Ilava, katastrálnym odborom na LV 1000 pre k. ú. Nová Dubnica, vlastníctvo 1/1 Mesto Nová Dubnica,
2. **stavbu Dom smútku súp. č. 623, na ulici Družobnej,** nachádzajúcu sa na pozemku parc. KN-C č. 609/5 - zastavaná plocha a nádvorie o  výmere 275 m², stavba a pozemok vedené OU Ilava, katastrálnym odborom na LV 1000 pre k. ú. Veľký Kolačín, vlastníctvo 1/1 Mesto Nová Dubnica.

**B/ s c h v a ľ u j e**

nájom nehnuteľnostíuvedených v bode A/ tohto návrhu uznesenia

**ako** **nájom podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov - prípad hodný osobitného zreteľa trojpätinovou väčšinou všetkých poslancov.**

*Zdôvodnenie prenechania majetku do nájmu podľa § 9a ods. 9 písm. c) Zákona SNR č. 138/1991 Zb. o majetku obcí v znení neskorších predpisov ( prípad hodný osobitného zreteľa):*

*- spoločnosť KAMEgroup plus, s.r.o,* *uspela ako uchádzač v rámci elektronického verejného obstarávania vykonaného od 24.08.2023 do 11.09.2023 na zakázku „Prevádzkovanie a  správa pohrebísk a  domov smútku na území  mesta Nová Dubnica“. Na základe jeho výsledku* *v súlade so zákonom bude s úspešným uchádzačom uzatvorená* „*Zmluva o  poskytovaní služieb prevádzkovateľa a  správcu pohrebísk a  domov smútku v  meste Nová Dubnica“* *podľa § 269 ods. 2 Obchodného zákonníka č. 513/1991 Zb. v  znení neskorších predpisov a zákona č. 131/2010 Z. z. o pohrebníctve v znení neskorších predpisov,*

*- pre plnenie povinností vyplývajúcich z uvedenej zmluvy zo strany prevádzkovateľa a správcu pohrebísk je potrebné prenechať dom smútku na cintoríne v Novej Dubnici a dom smútku na cintoríne v  m. č. Kolačín do nájmu prevádzkovateľovi na základe nájomnej zmluvy,*

*- verejnoprospešný záujem.*

**C/** **s c h v a ľ u j e**

prenechanie do nájmupodľa § 9a ods. 9 písm. c) zákona č. 138/1991 Zb. o  majetku obcí v znení neskorších predpisov **nehnuteľností uvedených v bode A/ tohto návrhu uznesenia** **spoločnosti KAMEgroup plus, s.r.o.,** Hlavná ulica 487, **Košeca** 018 64, IČO: 31 432 018**,** nasledovných nehnuteľností:

za podmienok:

* ***výška nájomného:******500,00******€ / rok*** *za celý predmet nájmu (v súlade s Článkom 12 ods. 11 Zásad hospodárenia s majetkom mesta Nová Dubnica),*

***- služby a dodávka energií****: náklady za spotrebovanú elektrinu bude uhrádzať nájomca na* *základe faktúr vystavených prenajímateľom a  náklady za spotrebovanú pitnú vodu bude znášať prenajímateľ v  súlade so Zmluvou o  poskytovaní služieb prevádzkovateľa a  správcu pohrebísk a  domov smútku v  meste Nová Dubnica,*

* ***doba nájmu :*** ***neurčitá od 01.10.2023,***
* ***skončenie nájmu :*** *výpovedná lehota* ***3-mesačná****,*
* ***zmeny na nehnuteľnosti:*** *nájomca je oprávnený vykonávať zmeny na nehnuteľnosti (stavebné práce ,  terénne úpravy) len s predchádzajúcim písomným súhlasom prenajímateľa,*
* ***danie do podnájmu :*** *nájomca je oprávnený dať prenajatú nehnuteľnosť do podnájmu tretej osobe len s  predchádzajúcim písomným súhlasom prenajímateľa,*

*-* ***ďalšie povinnosti nájomcu*** *ako prevádzkovateľa v rámci správy a  údržby domov smútku v súlade so Zmluvou o  poskytovaní služieb prevádzkovateľa a  správcu pohrebísk a  domov smútku v  meste Nová Dubnica.*

*-* ***ostatné*** *zmluvou neupravené práva a  povinnosti strán sa riadia príslušnými ustanoveniami Občianskeho zákonníka.*

|  |  |
| --- | --- |
|  |  |

**Ing. Peter Marušinec** **primátor**

Za správnosť:

Ing. Dana Šťastná

vedúca organizačno-správneho oddelenia